«Tekcem-d mbeɛɛid mi tsellem ɣef yemma, teqqim-d imiren ɣer tama-w; cfiɣ amzun d assa thedder-as i yemma nettat tettar-as-d s leɛdez (...)yelli-d tawwurt baba ikcem-d werɛad i t-twala xalti tekker-d akken s lemɣawla, s ccuq i tsellem fell-as, rebɛa i tewwet ɣer leḥnak-is cfiɣ di lwaqt-nni deg ayed tettsellim fell-as afus-is yeslufuy i uzagur n xalti xas akken meẓẓiyeɣ mliḥ ad iliɣ azal n setta ar sebɛaiseggasen kan di leɛmer-iw, maca fehmeɣ kan akka s lewhi kra n lecɣal ur ilaq ara ad ilin, s lweqt iyi-uɣaleɣ ttesniɣ timsal.